C 476/20
BG
Официален вестник на Европейския съюз
15.12.2022 г.
Член 3 Области, в които се оказва подкрепа За постигането на целите си Инструментът предоставя подкрепа по-специално за: а) финансирането на нуждите на Украйна от финансиране с цел поддържане на макрофинансовата стабилност на държавата; б) реконструирането, например за възстановяване на критична инфраструктура, като енергийна инфраструктура, водни системи, транспортни мрежи, вътрешни пътища или мостове, или за стратегически икономически сектори и социална инфраструктура, като здравни заведения, училища и жилища за преместени лица, включително временни и социални жилища; в) секторни и институционални реформи, включително реформи за борба с корупцията и в съдебната система, зачитане на върховенството на закона, добро управление и модернизиране на националните и местните институции; г) подготовката за възстановяването на Украйна; д) подкрепа за привеждането на регулаторната рамка на Украйна в съответствие с тази на Съюза и за интеграцията на Украйна в единния пазар, както и за укрепване на икономическото развитие и за подобряване на конкурентоспо­ собността; е) укрепването на административния капацитет на Украйна чрез подходящи средства, включително използването на техническа помощ.
Член 4 Налична подкрепа от Инструмента 1.
Подкрепата от Инструмента под формата на заеми е на разположение, при спазване на член 5, за максимален размер до 18 000 000 000 EUR за периода от 1 януари 2023 г. до 31 декември 2023 г. с възможно изплащане до 31 март 2024 г.
Подкрепата се предоставя постепенно, след влизането в сила на предоставените от държавите членки гаранции в съответствие с член 5, параграф 4, без в никакъв момент да се надвишават сумите, обхванати от гаранционните споразумения.
Същевременно, считано от датата на прилагане на изменението на Регламент (ЕС, Евратом) 2020/2093 или на заменил го последващ акт, в който се предвижда гаранция за заемите, посочени в първа алинея от настоящия параграф, в рамките на бюджета на Съюза, над таваните на МФР и до размера на таваните, посочени в член 3, параграфи 1 и 2 от Решение (ЕС, Евратом) 2020/2053, втора алинея от настоящия параграф престава да се прилага и подкрепата, посочена в първа алинея от настоящия параграф, е на разположение в пълен размер. 2.
На разположение е и допълнителна подкрепа от Инструмента за периода от 1 януари 2023 г. до 31 декември 2027 г., при спазване на член 7, параграф 1, за покриване на разходите съгласно член 17.
Тази допълнителна подкрепа може да бъде на разположение след 31 декември 2027 г. при спазване на член 7, параграф 1. 3.
Допълнителните суми, поставени на разположение в съответствие с член 7, параграфи 2 и 4 от настоящия регламент, могат да бъдат отпуснати като неподлежаща на връщане подкрепа, когато това е предвидено в меморандума за разбирателство, който трябва да бъде сключен в съответствие с член 9 от настоящия регламент или в съответствие с регламенти (ЕС) 2021/947 и (ЕО) No 1257/96, за финансиране на мерки за постигане на целите, посочени в член 2, параграф 2, букви б) и в) от настоящия регламент, в съответствие с установените в посочените регламенти правила. 4.
Сумите, посочени в параграф 3, могат да покриват разходите за подкрепата на изпълнението на Инструмента и за постигането на неговите цели, включително за административна подкрепа, свързана с дейностите за подготовка, последващите действия, действията за осъществяване на мониторинг, контрол, одит и оценка, които са необходими за такова изпълнение, както и разходите на централата и на делегациите на Съюза за административната и координационна подкрепа, необходима за Инструмента, и за управление на операциите, финансирани от Инструмента, включително информационните и комуникационните действия и корпоративните информационни системи.